**Willy Pedersen** (født 1952) er en norsk sosiolog som har forsket på ungdom og rusmiddelbruk. Han var professor i sosiologi ved Universitetet i Oslo og forsker ved Norsk institutt for forskning om oppvekst, velferd og aldring (NOVA). Han har utgitt flere bøker innen sitt fagområde.

Pedersen ble mag.art. i 1980 med avhandlingen *Å lytte : en studie av psykoanalysens nøkkelbegreper, deres opprinnelse og indikasjonsområde*. Han tok en doktorgrad i 1991 med en avhandlingen om rusmiddelbruk blant ungdom kalt *Drugs in adolescent worlds : a longitudinal study of adolescent drug use socialization*.

Han startet karrieren som forsker ved Psykiatrisk institutt ved Universitetet i Oslo, deretter var han forsker ved NOVA i nesten 10 år (1992–2001) før han i 2001 ble ansatt ansatt som professor ved Institutt for sosiologi og samfunnsgeografi (UiO). Pedersen gikk av med pensjon i 2022.

Pedersen har særlig forsket på områder som ungdom og rusmidler, men også på områder som seksualitet og marginalisering. Han har gjennomført flere empiriske prosjekter om ungdom, kriminalitet, rusmidler og seksualitet. Han har arbeidet med store kvantitative datasett, samt foretatt kvalitative studier og feltarbeid. 

Han har også vært engasjert i den norske narkotikadebatten og har tatt til orde for å legalisere bruk av cannabis.

Pedersen har utgitt et stort antall vitenskapelige artikler i internasjonale fagtidsskrifter. Han har også utgitt flere fagbøker, som blant annet *Psykologi og psykiatri* (1979), *Ungdom er bare et ord* (1994), *Bittersøtt – ungdom, sosialisering, rusmidler* (1998), *Nye seksualiteter* (2005), *Gatekapital* (2006) og *Cannabiskultur* (2010) (sammen med Sveinung Sandberg). Han har også vært spaltist i *Dagbladet* og *Morgenbladet*, og bokanmelder i dagspressen. Fra 2009 til 2011 ledet han en komite som utpekte de 25 mest innflytelsesrike tekstene i norsk sosiologi, «Norsk sosiologisk kanon».

Referanser
----------

1. ↑   Dagsavisen, utgitt 24. oktober 2012, besøkt 7. juli 2021, «Jubilanter ... professor Willy Pedersen 60 år»[Hentet fra Wikidata]
2. ↑   BIBSYS, bibsys-almaprimo.hosted.exlibrisgroup.com, besøkt 7. juli 2021[Hentet fra Wikidata]
3. ↑  «Drugs in adolescent worlds : a longitudinal study of adolescent drug use socialization». *bibsys-almaprimo.hosted.exlibrisgroup.com* **(engelsk)**. 1991. Besøkt 8. juli 2021.
4. 1 2  «Willy Pedersen - Institutt for sosiologi og samfunnsgeografi (ISS)». *www.sv.uio.no* **(norsk)**. Besøkt 7. juli 2021.
5. ↑  Oslo, Universitetet i (1. januar 2018). «Professoren som endret ruspolitikken». *forskning.no* **(norsk)**. Besøkt 7. juli 2021.
6. ↑  «Sosiologi-professor vil legalisere cannabis». *dagbladet.no* **(norsk)**. 16. oktober 2009. Besøkt 8. juli 2021.
7. ↑  Pedersen, Av Willy; sosiologi, Professor i; Oslo, Universitetet i (2021). «Det tok tid før jeg selv endret kurs. Norges «war on drugs» er et mørkt kapittel». *Vårt Land* **(norsk)**. Besøkt 8. juli 2021.
8. ↑  «Klarer politiet å skille mellom dem som har rusproblemer, og dem som ikke har det? Jeg tror ikke det.». *www.aftenposten.no*. 2021. Besøkt 8. juli 2021.
9. ↑  «Morgenbladet». *Morgenbladet* **(norsk)**. Besøkt 7. juli 2021.
10. ↑  «Kanon - en mulighet for bråk og refleksjon». *Sosiologen*. 2015. Arkivert fra originalen 9. juli 2021. Besøkt 7. juli 2021.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CRIStin
 |